open-index/open-wikipedia-markdown huggingface dataset:
T42

**T42** war eng lëtzebuergesch Museksgrupp. Si war an den 1990er Joren an an de fréien 2000er eng vun den erfollegräichste Bands am Land. Den Numm gëtt wéi "tea for two" op Englesch ausgeschwat.

## Bandgeschicht

T42 ass Ufank 1990 als Schülerband gegrënnt ginn. Den Numm T42 kënnt aus dem Film *[[La grande vadrouille]]* (1966), an deem zwéin englesch Zaldoten d'Lidd "Tea for Two" als Geheimcode unhuelen.

Hir éischt EP *Waiting for the Light* ass 1992 erauskomm. D'Singleauskopplung *Marie-Anne* war e risege Radioerfolleg an huet d'Grupp landeswäit bekannt gemaach.

1993 bis 1996 ass d'Band all Joer um Rock um Knuedler opgetrueden, an duerno nach eng Kéier am Joer 2002.

Den 22. Juni 1997 ass T42 zesumme mat Sleepwalk als Virband vum Michael Jackson bei engem vun de gréisste Concerten zu Lëtzebuerg viru 40.000 Zuschauer opgetrueden.

Am Joer 2000 huet T42 fir d'Kompilatioun *Planet Lëtzebuerg* vun RTL eng Neiopnam vum *[[De Feierwon|Feierwon]]* opgeholl.

Hire leschte Concert hunn T42 de 27. Mee 2005 an der Escher Kulturfabrik ginn. Den John Rech an den Eric Falchero hunn duerno e weider Projet gestart, d'Grupp Dream Catcher.

## Diskografie

### Albumen

* 1995: *Welcome to Our World*
* 1996: *Bad Hair Day*
* 1999: *Hopeless Romantic Folk Circus* 
* 2000: *T42 & Friends: This Big Wonderful Night*
* 2002: *Oopsy-Daisy*
* 2003: *T42 Live: Crew Deluxe* 
* 2005: *From School Band to Nowhere (Least Worst Of)* 
* 2006: *Äddi a Merci: Live at Kufa* 

### EP
* 1992: *Waiting for the Light*
* 1994: *T42 for Added Protection*

### Singelen (Auswiel)
* 1992: *Marie-Anne*
* 1993: *Prayers for Love*
* 1994: *She Dances Until She Breaks Down*
* 1995: *Kitty*
* 1995: *Autumn Leaves*
* 1995: *Christmas in July*
* 1996: *Oceans*
* 1996: *Great Song of Indifference*
* 2000: *De Feierwon*

## Quellen
* Biografie op Allmusic
* Diskografie op Rate Your Music
Spotify

**Spotify** ass eng schweedesch Audiostreaming-Plattform mat iwwer 82 Millioune Lidder.

Si gouf 2006 gegrënnt an zielt zu de gréissten an hirer Aart, mat iwwer 456 Milliounen aktive Benotzer , dovun 195 Milliounen, déi fir de Service bezuelen. Déi aner gebrauchen eng gratis Offer mat Publicitéit a limitéierte Funktiounen.

De Sëtz vu Spotify ass zu Stockholm. D'Entreprise gëtt op der Bourse vun New York gehandelt iwwer d'Holdinggesellschaft Spotify Technology S.A. mat Sëtz zu Lëtzebuerg.
Instagram

**Instagram** ass e soziaalt Netzwierk, op deem d'Benotzer Fotoen a Videoe kënnen deelen. Et gehéiert der US-amerikanescher Entreprise Meta Platforms, zu där ënner anerem och Facebook a WhatsApp gehéieren.

D'Netzwierk gouf am Oktober 2010 vum Kevin Systrom a Mike Krieger fir d'Betribssystem iOS gegrënnt an ass séier populär ginn. No zwéi Méint hat Instagram schonn zwou Millioune Benotzer, no engem Joer 10 Milliounen, an am Juni 2018 haten eng Milliard Mënschen e Profil op Instagram.

Facebook Inc., wéi Meta Platforms deemools geheescht huet, huet Instagram am Abrëll 2012 fir eng Milliard US-Dollar opkaaft. Am selwechte Mount gouf eng Android-Versioun lancéiert, an 2016 eng App fir Windows 10.

Obwuel Instagram och fir säi Succès an Afloss bewonnert gëtt, gëtt d'Plattform och fir säin negativen Afloss op d'mental Gesondheet besonnesch bei Jugendleche kritiséiert, a fir presuméiert Zensur.

## Um Spaweck

* Offiziell Websäit
The Choppy Bumpy Peaches

**The Choppy Bumpy Peaches** sinn eng lëtzebuergesch Rockband.

## Bandgeschicht

D'Grupp gouf 2014 gegrënnt an huet zwee Joer méi spéit hir éischt EP, *Melocoton*, verëffentlecht.

2017 hunn The Choppy Bumpy Peaches um Screaming Fields fir *Song 29* de Präis fir dat bescht Lidd gewonnen. Si sinn och um Rock the South als Headliner opgetrueden, bei deem se schonn d'Joer virdrun an der Kompetitioun matgemaach haten. Och um um Food for Your Senses ware si dobäi. D'Single *Darjeeling* huet den Album *Sgt. Konfuzius & the Flowers of Venus* ugekënnegt, deen am Februar 2018 op de Maart koum.

No deem Release hu si dräi Concerten an England gespillt, an zu Lëtzebuerg ënner anerem um Rock um Knuedler. Am November ware si d'Virband vun der US-amerikanescher Band The Flaming Lips an der Rockhal, an hunn dat bal 14-Minutte-laangt Lidd *Gugu* erausbruecht.

No engem Optrëtt um Sonic Visions 2019 hunn The Choppy Bumpy Peaches 2020 dräi Lidder mat jee dräi Museksvideoe publizéiert: *Hai*, *Mystik Basilik*, a *Magnum Opus*. Si waren am Summer vum Joer virdrun opgeholl gi a sollten Deel vun denger EP ginn, mee wéinst der COVID-19-Pandemie war dat net méiglech.

Duerno ass et roueg ëm d'Grupp ginn, och well d'Museker all an anere Länner studéieren. Am Mäerz 2021 hat d'Band nach zwee Concerten an de Rotonden, an am Februar 2022 ass se um Beautiful Decay Festival zu Käerch opgetrueden.

## Diskografie

### Album
* 2018: *Sgt. Konfuzius & the Flowers of Venus*

### EP
* 2016: *Melocoton*

### Singelen
* 2017: *Darjeeling*
* 2018: *Into* 
* 2019: *Daffodils*
* 2019: *Gugu*
* 2020: *Hai*
* 2020: *Mystik Basilik*
* 2020: *Magnum Opus*

## Um Spaweck
* Diskografie op Rate Your Music a Bandcamp
* Videografie op YouTube
Schlass Turelbaach

D**'Schlass Turelbaach** ass e schlassänlecht Gebai an der Turelbaach, dat ongeféier tëscht 1973 an de fréien 2000er Joren no an no gebaut gouf.

## Geschicht
1964 krut de Pol Gilson, Gemengesekretär vun der Gemeng Mäerzeg (an Neveu vum Fred A. Gilson), d'Autorisatioun, bei der Turelbaach en hëlzene Weekend-Chalet ze bauen an e fréiere Weier nees unzeleeën, sou datt Inselen entstane sinn, woudrop de Chalet stoe koum.

1973 ass d'Holzhaus komplett ofgebrannt. Doropshin huet de Gilson ugefaangen, en neit Gebai opzeriichten, dat en no an no a senger Fräizäit iwwer Joerzéngten op- an ausgebaut huet. Esou ass e schlassänlecht Haus entstanen, mat Tiermercher, Brécken, Pseudo-Wiergäng a -schéissschachten, souwéi engem Park mat Sprangbur a Skulpturen, dat ganz an engem neoklassizistesche Stil. Eemol am Joer huet hien e grousst Fest a sengem 'Schlass' organiséiert.

De Gilson ass 2007 gestuerwen, an 2020 huet seng Wittfra Anny Gilson den 'Domaine', deen zum gréissten Deel an der haiteger Gemeng Groussbus-Wal läit, fir 450.000 Euro der Gemeng Mäerzeg verkaaft.

D'Gebai mat sengem Ëmrank gouf, op Demande vum neie Proprietär, den 2. September 2022 als national Kulturierfschaft klasséiert.

D'Gemeng Mäerzeg huet wëlles  , d'Gebai mat Hëllef vum Staat ze renovéieren an Touristewunnengen dran anzeriichten. Dofir ginn och eng 9 Hektar Land vum "Domän" vun der Gemeng Grousbus-Wal un d'Gemeng Mäerzeg iwwerdroen.

## Biller

Turelbaach 04.jpg
Turelbaach 05.jpg
Turelbaach 06.jpg
Turelbaach 07.jpg
Turelbaach 08.jpg


## Kuckt och
* Lëscht vun den nationale Monumenter an der Gemeng Groussbus-Wal

## Um Spaweck
* D'Schlass Turelbach. Reportage aus der Serie *Top Secret* op play.rtl.lu.
Tom Gatti

Den **Tom Gatti** ass e lëtzebuergesche Museker, Museksproduzent an Touningenieur.

## Karriär
Am Alter vu 16 Joer huet den Tom Gatti ugefaangen, als Autodidakt elektresch Gittar ze spillen an eng éischt Jugendband mam Numm Spyglass matgegrënnt. 2004 huet Spyglass zesumme mat der Band Eternal Tango eng Split-EP verëffentlech. Déi gouf am Musekstudio an der Escher Kulturfabrik opgeholl.

Ufank 20 huet hien dunn och Interessi um Produzéiere vun der Musek entwéckelt.

Wéi Eternal Tango e Bass-Gitarrist gesicht huet, ass den Tom Gatti agesprongen. Mat Eternal Tango huet hie jorelaang Concerten a ganz Europa gespillt. Der Grupp hiren éischten Album, *First Round at the Sissi Cafe*, ass 2007 erauskomm, an Eternal Tango konnt sech lues awer sécher zu enger vun den deemools populäersten an erfollegräichste Bands zu Lëtzebuerg etabléieren. 2009 hunn d'Bandmemberen de Musekslabel Golden Fox gegrënnt, op deem d'Joer drop den zweeten Album *Welcome to the Golden City* erauskoum. Am selwechte Joer ware si och am Govinda Van Maele sengem Museksdocumentaire *[[We Might as Well Fail]]* ze gesinn. Eternal Tango huet sech am Dezember 2012 no engem leschte Concert am Atelier getrennt.

2013 huet den Tom Gatti d'Band Mad Fox matgegrënnt, déi 2015 den Album *Fox* op de Maart bruecht huet.

Zënter 2019 bedreift hie mat véier aneren de Musekstudio Unison Studios am 1535° zu Déifferdeng. Fir vill Sänger a Museksgruppen hëlt hien d'Musek op, mëscht a mastert se, a produzéiert se och deelweis. Zu de Kënschtler, mat deenen hien zesummegeschafft huet, zielen ënner anerem Angel Cara, Bartleby Delicate, Chaild, Porn Queen, No Metal In This Battle, Rome, The Choppy Bumpy Peaches, The Disliked, The Tame and The Wild, an Tuys.

Am Dezember 2022 war hie fir d'Lëtzebuerger Musekspräisser an der Kategorie *Hannert der Bün* nominéiert.
Schleeken

**Schleeken**, mat wëssenschaftlechem Numm **Gastropoda**, sinn eng Déiereklass aus dem Stamm vun de Weechdéieren (Mollusca).

Schleeke liewen am Séisswaasser, am Salzwaasser oder um Land. Et gëtt Dausende verschidden Aarte vu Schleeken.

## Um Spaweck
Video Clip Awards

D**'Video Clip Awards**, kuerz VCA, waren eng Präisszeremonie, bei där tëscht 2013 an 2017 all Joer d'Museksvideoe vu lëtzebuergesche Kënschtler ausgezeechent goufen.

## Hannergrond an Organisatioun

2013 huet d'Rockhal déi éischt Editioun vun de Video Clip Awards organiséiert, als Deel vum Sonic Visions, engem Musekfestival an Musekskonferenz.

Eligibel ware Museksvideoe vu Kënschtler a Gruppen, déi zu Lëtzebuerg gewunnt hunn, a Videoe vun internationale Kënschtler a Gruppen, bei deenen de Regisseur zu Lëtzebuerg gewunnt huet.

Fënnef Joer méi spéit, 2018, gouf dunn déi éischt an eenzeg Editioun vun de Luxembourg Music Awards organiséiert, fir déi national Kënschtler a Museksgruppe weider ze ënnerstëtzen. Am Kader dovu gouf dunn och e Präis fir de "Best Music Video" verdeelt. 

## Gewënner

## Kuckt och
* Lëtzebuerger Filmpräis
* Lëtzebuerger Musekspräisser
* Lëtzebuerger Theaterpräisser

## Um Spaweck
* Video mat de Gewënner 2013-2016
* Gewënner 2017
Luxembourg Music Awards

D**'Luxembourg Music Awards**, kuerz LMA, waren en eemolegt Evenement am Joer 2018, an deem Präisser u Museker a Museksgruppen zu Lëtzebuerg verdeelt goufen.

## Hannergrond an Organisatioun

Schonn zënter 2013 huet d'Rockhal d'Video Clip Awards organiséiert, mat deenen déi bescht Museksvideoen ausgezeechent goufen. Fënnef Joer méi spéit goufen dann d'Luxembourg Music Awards organiséiert, fir déi national Kënschtler a Museksgruppe weider ze ënnerstëtzen.

Et gouf zwou Méiglechkeeten, fir als Kënschtler nominéiert ze ginn. Engersäits hunn d'Acteuren aus der lëtzebuergescher Musekszeen an de Medien Kënschtler kënnen nominéieren, an anersäits konnten d'Kënschtler sech selwer online nominéieren. All déi Nominatiounen sinn du virun eng Jury komm, déi eng "Shortlist" erstallt huet, mat dräi final Kandidate pro Kategorie, an déi och de Gewënner ausgewielt huet. An där Jury souzen den Yves Stephany vum Radio 100,7, de Marc Hauser vun de Rotonden, de Luka Heindrichs vum De Gudde Wëllen an dem Food for Your Senses, de Michel Welter vum Den Atelier, de Bob Konsbruck vun RTL an den Olivier Toth vun der Rockhal.

D' vu , déi vun 2012 un all Joer verdeelt goufen, goufen 2018 an d'Zeremonie vun de Luxembourg Music Awards agebaut.

D'LMA goufe vu verschiddene Säite kritiséiert, wéinst der Nominatiounsprozedur, der Ënnerrepresentatioun vu Kënschtler am Beräich Jazz a Klassik, a wéinst der Diskrepanz tëscht de Präissgelder.

D'Präiszeremonie war den 18. Dezember 2018 an der Rockhal zu Esch-Uelzecht.

Et gouf nëmmen eng Editioun vun den LMA. 2022 goufen d'Lëtzebuerger Musekspräisser lancéiert.

## Gewënner

## Kuckt och
* Lëtzebuerger Filmpräis
* Lëtzebuerger Musekspräisser
* Lëtzebuerger Theaterpräisser

## Um Spaweck
* musicawards.lu
* Interview op RTL mat dräi vun der Gewënner
Turelbaach

D**'Turelbaach** ass eng Baach an de Gemengen Esch-Sauer, Groussbus-Wal a Mäerzeg.
Se huet hir Quell um Flouer Hunnebruch (Hierheck), op enger Héicht vu 475 Meter, a leeft dann no kuerzer Zäit a südëstlecher Richtung, an engem Dall tëscht Dellen a Mëtscheed. Op deem Laf mécht si grosso-modo d'Grenz tëscht de Gemenge Groussbus an Esch-Sauer.

Ënnerwee hëlt se an hirem Uewerlaf vu lénks 3 kleng Baachen ouni Numm op, da vu riets d'Welschebaach a vu lénks um Dellerstee eng weider anonym Baach. Um Lieu-dit Turelbaach fiddert s'e Weier, an deem zwou kleng Insele sinn, a wou op enger dovun d'Schlass Turelbaach steet. Vun do un leeft s'um Territoire vun der Gemeng Mäerzeg.

No am Ganzen 9 Kilometer leeft se zu Mäerzeg *Am Vullepesch*, op enger Héicht vun 311 Meter, op där hirem Kilometerpunkt 19,45 vu lénks an d'Waark.

## Chaînage
The Cookies

**The Cookies** sinn eng lëtzebuergesch Museksgrupp, déi am Oktober 2020 an d'Liewe geruff gouf.

## Bandgeschicht
D'Grupp ass am September 2021 um Festival On Stéitsch opgetrueden an huet e puer Méint drop de Bandconcours Rock the South gewonnen. Déi Victoire huet et hinnen erlaabt, professionell Opnamen am Charel Stoltz sengem Museksstudio Holtz Sound zu Tënten ze maachen.

Am September 2022 ass déi éischt EP *Gegrimmels* mat véier Lidder op Lëtzebuergesch erauskomm.

## Discographie
### EP
* 2022: *Gegrimmels*
Flavio Becca

De **Flavio Becca**, gebuer den 18. Juni 1962 an der Stad Lëtzebuerg, ass e lëtzebuergeschen Entreprener, deen zu Lëtzebuerg an am Ausland haaptsächlech an de Beräicher Immobilien a Sport aktiv ass.

An de Medie gëtt hie reegelméisseg als ee vun de räichste Lëtzebuerger beschriwwen.

## Jugend

Hien ass als Jong vun italieeneschen Elteren zu Lëtzebuerg opgewuess an huet eng Formatioun als Steemetzer.

## Immobilien

De Flavio Becca gëllt als eng dreiwend Kraaft hannert der Bebauung vum Ban de Gasperich.

2012 war hien ee vun den Haaptprotagonisten an der Affär ëm en Akafszentrum zu Wickreng, deen net gebaut gouf.

## Sport

An den 1990er Jore bis 2020 war de Flavio Becca een Haaptinvestisseur vum Foussballclub F91 Diddeleng. Well den Diddelenger Buergermeeschter Dan Biancalana net direkt wollt en neie Stadion bauen, huet de Flavio Becca sech dunn zeréckgezunn an investéiert zënterhier an den FC Swift Hesper.

2018 ass hien och den Haaptinvestisseur vum belsche Foussballclub Royal Excelsior Virton ginn, huet de Veräin 2023 awer un de franséischen Nationalspiller N'Golo Kanté verkaf. 2019 huet hien och an den däitsche Veräin 1. FC Kaiserslautern investéiert.

2011 huet hien d'Vëlossportekipp Leopard Trek matgegrënnt, eng Kollaboratioun tëscht senger Leopard S.A. an dem US-amerikanesche Vëlosfabrikant Trek.

2015 huet hien d'Motoradssportteam Leopard Racing gegrënnt. D'Ecurie huet säitdeem 4 Weltmeeschtertitelen an der Moto3-Kategorie gesammelt.

## Juristesch Affairen

Am Juli 2022 gouf de Flavio Becca an zweeter Instanz wéinst Geldwäsch a Verontreiung vu Firmegelder zu 12 Méint Prisong op Sursis verurteelt. Zousätzlech krut hien eng Geldstrof vun 250.000 Euro a krut 850 Luxusauere konfiszéiert.
Turelbaach (Lieu-dit)

**Turelbaach** ass e Lieu-dit an der Gemeng Groussbus-Wal op der Turelbaach.

Do steet dat sougenannt Schlass Turelbaach, e Gebai, dat bannent enger 4 Joerzéngten um Enn vum 20. Joerhonnert vun engem Privatmann a senger Fräizäit gebaut gouf an dat mat sengen Tiermercher, Brécken a „Wiergäng“ am neoklassizistesche Stil un eng Buerg oder e Schlass erënnert.

De Lieu-dit läit laanscht den CR345, op enger Héicht vu 339 Meter, an ongeféier op hallwem Wee tëscht Dellen a Mäerzeg.

## Biller

## Kuckt och

## Um Spaweck
Jesús Castillo

De **Jesús Abdallah Castillo Molina**, gebuer den 11. Juni 2001 zu Callao, ass e peruanesche Foussballspiller op der Mëttelfeld-Positioun.

Zanter 2020 huet hien a senger Profiscarrière fir de Sporting Cristal gespillt.

## Um Spaweck
Stee (Juegd)

D**'Juegdstee** ass eng speziell Form vu Stee, déi prinzipiell al néng Joer vum Collège des syndics ofgehale gëtt fir d'Juegdrecht vun engem Juegdlous un een oder méi Jeeër ze verpachten.

Se muss spéitstens virum 15. September vum leschte Juegdjoer organiséiert ginn an d'Annonce ass an zwou Dageszeitunge wéinstens véierzéng Deeg am Viraus ze publizéieren.

## Wien däerf steeën?
Et muss eng physesch Persoun sinn, si muss e gültege Joresjuegdschäin hunn a si muss eng Kautioun deponéieren, déi de Pacht plus d'Tax fir déi ganz Dauer vum Bail deckt.

D'Gemengen an de Staat kënnen och e Lous steeën.

Et kënne méi Jeeër zesummen e Lous steeën. Maximal ass ee Jeeër pro 100 Hektar vun der Fläch vum Lous an nach ee fir de Rescht zougelooss.

## Oflaf
De Collège des syndics kontrolléiert ufanks, ob déi intresséiert Persounen d'Konditioune vun der Stee erfëllen. Et däerf héchstens mat 50 Euro iwwerbuede ginn an no all Mise muss iwwerwaacht ginn, ob d'Kautioun se nach deckt.

Wa kee méi bitt a wann d'Mise déck genuch ass, da stëmmt de Collège des syndics an engem geheime Vott of, wéi eng vun de leschten dräi Misen den Zouschlag kritt. Wann d'Offeren ze niddereg bléiwen, kann de Collège des syndics d'Stee aussetzen an d'Lous bannent engem Mount nach eng Kéier an d'Stee ginn. Bei där Stee muss ee vun de leschten dräi Montanten ugeholl ginn.

## Kontrakt
De Kontrakt muss de Bestëmmunge vum Groussherzogleche Reglement vum 2. September 2011 iwwer d'Standardbedingunge fir d'Pachte vum Juegdrecht entspriechen a muss vum Collège des syndics, vum Sekretär-Tresorier a vun deem oder deenen, déi den Zouschlag kruten, ënnerschriwwe ginn an ass eréischt nom Accord vum Minister gülteg.

Am Kontrakt kënnen nodréiglech, an de Limitte vum Lous, nach aner Jeeër bäikommen. Et däerf awer kee vun deenen zwéi sinn, déi op d'Lous matgesteet haten a bei de leschten dräi Misë bei der Stee ecartéiert goufen. Dat Ganzt muss schrëftlech mam Accord vum Collège des syndics an dem Minister gemaach ginn.

Wann de Kontrakt opgeléist gëtt, zum Beispill wéinst dem Doud oder der Faillite vum Piechter, da muss de Collège des syndics d'Lous bannent 30 Deeg erëm frësch versteeën. Den neie Kontrakt leeft da keng néng Joer méi, mä just nach fir de Rescht vu der Gëltegkeetsdauer vum Originalkontrakt.

## Präis pro Lous a Bezierk 2021-2030

## Um Spaweck
* ANF Demandes et informations supplémentaires relatives aux syndicats de chasse
* LUSTAT Data Explorer Amodiation des chasses
Pervez Musharraf

De **Pervez Musharraf** (Urdu: پرویز مشرّف&lrm;), gebuer den 11. August 1943 zu Delhi, a gestuerwen de 5. Februar 2023 zu Dubai, war e pakistanesche Generol a Politiker.

Hie war vun 2001 bis zu sengem Récktrëtt 2008 Staatspresident vun der Islamescher Republik Pakistan. Den 12. Oktober 1999 hat hie sech duerch en onbluddege Putsch géint den Nawaz Sharif un d'Spëtzt vun der Regierung gesat.2001 gouf hie formell Staatspresident.

Säin ëmmer méi diktatoresche Regierungsstil - 2007 huet hien den Ausnamezoustand ausgeruff - an den ausserpolitesche Rapprochement un d'Vereenegt Staaten, zanter den Terroruschléi vum 11. September 2001 an den USA hunn dozou gefouert, datt en innepolitesch ëmmer méi ënner Drock geroden ass. Hien huet dräi Attentatsversich op hien iwwerlieft.

De Pervez Musharraf ass am Exil zu Dubai gestuerwen.

## Literatur
* Pervez Musharraf: *In the Line of Fire – A Memoir.* Free Press, New York, 2006.

## Um Spaweck
Plastesch Chirurgie

D**'Plastesch Chirurgie** ass ee Gebitt vun der Chirurgie, an deem et haaptsächlech dorëms geet fir Kierperdeeler an hirer Funktionalitéit oder hirer Form ze veränneren. Dobäi ënnerscheet een tëscht zwee Deelgebidder:
* **Rekonstruktiv Chirurgie**, bei där et drëms geet fir Deeler vum Kierper ze rekonstruéieren, déi duerch Krankheeten, Accidenter oder Feelbildunge geschiedegt sinn.
* **Kosmeetesch** oder **Ästheetesch Chirurgie**, bei där et drëms geet fir d'Form an d'Ausgesi vu Kierperdeeler ze veränneren.

## Um Spaweck
Ënnescht Millen

***Ënnescht Millen*** ass den Numm vun e puer fréiere Millen, resp. Lieu-diten:
* Ënnescht Millen (Dummeldeng);
* Ënnescht Millen (Lenneng);
* Ënnescht Millen (Wal).
Ënnescht Millen (Wal)

D**'Ënnescht Millen** (op der topographescher Kaart als *Oenneschtmillen* agedroen) ass e Lieu-dit an eng fréier Millen an der Gemeng Groussbus-Wal. Se läit am *Angelsgronn*, am Agank vu Bëschrued wann ee vun der N12 an d'Duerf erafiert.

## Geschicht
D'Millen, déi och nach als *Schäeffeschmille* bekannt war, ass eng vu sengerzäit fënnef Millen déi zu Bëschrued vun der Bëschrueder Baach ugedriwwe gouf. Se ass am Kadasterplang vun 1824 als Gebai an L-Form agezeechent an de Mëller sengerzäit war de Crétien Schaefer, deen nach bis 1844 an der Steierlëscht ernimmt gëtt. 1862 heescht de Mëller Jean Schaeffer an 1904 ass de Jean Schäfer als Proprietär an der Lëscht vun de Mille vermierkt déi nach funktionéieren.

1933 huet e gewëssen Alphonse Mertens (1907-1955) vu Bëschrued d'Mëlleschduechter Marguerite Schaeffer (1907-1973) bestuet; si waren déi lescht Mëller déi an der Ënneschter Mille gemuel hunn.

Nom Zweete Weltkrich gouf kee Broutmiel méi gemuel, just nach Schrout fir ze Fidderen an dat bis zum Doud vum Mëller, 1955. Dat eisent Waasserrad war baufälleg an ass ëm 1950 ewechgerappt ginn; vun dee Moment u sinn d'Millesteng vun engem elektresche Motor ugedriwwe ginn. 1973 sinn d'Millesteng verkaaft ginn an d'Bannenariichtung ass erausgerappt ginn.

D'Millegebai, hannert dem Haus zur Baach zou, besteet nach. Bei Restauratiounsaarbechten ass d'Daachkonstruktioun allerdéngs geännert ginn an ass haut méi flaach wéi ursprénglech. De fréiere Milleweier, dee laanscht d'Strooss war, gouf uganks der 1950er zougetippt.

Virum 1. September 2023 huet d'Ënnescht Millen zu der  Gemeng Wal gehéiert, déi du mat der Gemeng Groussbus zu der neier Gemeng Groussbus-Wal fusionéiert huet.

## Um Spaweck

## Kuckt och

* Millen zu Lëtzebuerg
* Lëscht vun den nationale Monumenter an der Gemeng Wal
Date Night

***Date Night*** ass e Kuerzfilm vun der lëtzebuergesch-litauescher Regisseurin Gintarė Parulytė.

En hat seng Première de 6. Mäerz 2023 um Luxembourg City Film Festival.

## Ëm wat geet et am Film?
D'Franka an de Greg, eng Franséisin an en Ir ëm déi 50 Joer, hunn hiren éischten Tête-à-tête an engem Restaurant. Béid sinn ufanks nervös, ma geschwënn kënnt en déift Gespréich op...

## Soss
## Kuckt och
* Lëscht vu lëtzebuergesche Filmer

## Um Spaweck
* Fiche op imdb.com
Adam (Film 2023)

***Adam*** ass e Kuerzfilm vum Antoine de Saint Phalle mat der Eugénie Anselin an der Haaptroll.

En hat seng Première am Mäerz 2023 um Luxembourg City Film Festival.

## Ëm wat geet et am Film?
D'Rachel Wolf, eng jonk Doktesch, gëtt stënterlech vum Adam, mat deem se zesumme war, sëtze gelooss, andeems en all Kontakt, och Online, ofbrécht...

## Soss
## Kuckt och
* Lëscht vu lëtzebuergesche Filmer

## Um Spaweck
Ënnescht Millen (Lenneng)

D**'Ënnescht Millen** ass eng fréier Millen a Lieu-dit an der Gemeng Lenneng.

Si läit ronn ee Kilometer ëstlech vu Kanech laanscht d'Lennenger Baach.

## Kuckt och
Ailleurs si j'y suis

***Ailleurs si j'y suis*** ass e belsch-lëtzebuergesch-Schwäizer Spillfilm vum belsche Regisseur François Pirot.

En hat seng lëtzebuergesch Première de 6. Mäerz 2023 um Luxembourg City Film Festival a koum de 15. Mäerz 2023 an der Belsch am Kino eraus.

## Ëm wat geet et am Film?
De Mathieu huet es enges Daags genuch vum Stress op senger Aarbecht a mat senger Famill, an decidéiert, an de Bësch hannert dem Haus ze goen an do ze bleiwen...
 
## Soss
## Kuckt och
* Lëscht vu lëtzebuergesche Filmer

## Um Spaweck
* Fiche op imdb.com
* Trailer op youtube.com
Hans Modrow

Den **Hans Modrow**, gebuer de 27. Januar 1928 zu Jasenitz, deemools an der Provënz Pommern, a gestuerwen den 11. Februar 2023 zu Berlin, war en däitsche Politiker.

Hie war fir kuerz Zäit, wärend der sougenannter *Wende* an der DDR, vum 13. November 1989 bis den 12. Abrëll 1990 dee leschte President vum Ministeschconseil vun der Däitscher Demokratescher Republik an domat Ministerpresident vun der Regierung Modrow. Virdru war hie vun 1973 u *Bezirksleiter* vun der Sozialistischer Einheitspartei Deutschlands vun Dresden.

No der Erëmvereenegung vun Däitschland (déi hien dem *[[Anschluss]]* gläichgestallt huet) gouf de Modrow Deputéierten am Däitsche Bundestag an am Europäesche Parlament. Hie war Éierepresident vun der Partei des Demokratischen Sozialismus (PdS) a President vum *Ältestenrat* vun der Partei Die Linke.

## Literatur
* Karl-Heinz Arnold: *Die ersten hundert Tage. Hans Modrow.* Dietz-Verlag, Berlin 1990, ISBN 978-3-320-01565-7.
* Heinrich Hannover: *Wahlfälschung in der DDR – Abstrafung eines Hoffnungsträgers? Der Fall Dr. Hans Modrow*, in ders.: *Reden vor Gericht.* PapyRossa, Köln 2010, S. 247–273.
* *Meine Freiheit – Geschichten aus Deutschland.* S. 50–58: *Hans Modrow.* Kathrin Höhne/Maren Martell, Verlag: epubli GmbH, Berlin 2014, ISBN 978-3-7375-0615-1.
* Oliver Dürkop, Michael Gehler (Hrsg.): *In Verantwortung. Hans Modrow und der deutsche Umbruch 1989/90.* Studien-Verlag, Innsbruck-Wien-Bozen 2018, ISBN 978-3-7065-5699-6.

## Um Spaweck
Burt Bacharach

De **Burt Bacharach** [], gebuer den 12. Mee 1928 z Kansas City, am Missouri, a gestuerwen den 8. Februar 2023 zu Los Angeles war en US-amerikanesche Pianist a Komponist.

Hie war, besonnesch an den 1960er an 1970er Joren, mat ee vun den erfollegräichste Komponisten an Amerika, ronn 130 vu senge Lidder hunn et an d'Single-Charts gepackt. Bei de meeschte vu senge Lidder huet den Hal David den Text geschriwwen. Besonnesch d'Dionne Warwick gouf mat Bacherach-David-Kompositioune bekannt, ma hie huet och fir vill aner Sänger Lidder geschriwwen. Zu senge bekanntsten Titelen zielen *Raindrops keep fallin on my Head, Walk on by, Arthur’s Theme (Best That You Can Do), That's What Friends Are For* oder *On My Own*.
Ënner de Filmmuseken, déi e komponéiert huet, si *[[Casino Royale (Film 1967)|Casino Royale]]* a *[[What's new Pussycat?]].*
## Um Spaweck

* Burt Bacharach, der Mann mit den perfekten Songs, Nachruf und Lebensweg, Spiegel Online, 10. Februar 2023
* Biografie
Go By Brooks

**Go By Brooks** ass eng lëtzebuergesch Rockband. Hire Stil gëtt dacks als "melancholesche Rock" beschriwwen.

## Bandgeschicht
Go By Brooks gouf 2013 als akustesche Folk-Soloprojet vun der Sängerin Laetitia Koener gegrënnt. Si huet deemools zu Paräis studéiert an hir Ofschlossaarbecht iwwer de Leonard Cohen geschriwwen. Dobäi ass si op säi Gedicht "Go By Brooks" gestouss, no deem de Projet benannt ass. Spéider sinn dunn och nach aner Museker derbäikomm an aus dem Soloprojet ass eng Band ginn.

No der éischter Single *Streets of Paris* (2014) hu Go By Brooks 2015 hir éischt EP *Rivers* erausbruecht. D'Joer drop koum déi zweet EP, *Oceans* eraus, déi vun der Singleauskopplung *Phoenix* gedroe gouf. Dat Lidd handelt iwwer d'Kriibsdiagnos vun der Sängerin hirer Mamm an dem Kampf géint d'Krankheet. Um Lidd *Artificial Hearts* séngt e Chouer vun 13 Leit mat, an deem aner bekannt Sänger wéi den Daniel Balthasar an den John Rech vun T42 an Dream Catcher ze héiere sinn. D'Releaseparty war an der Kulturfabrik
.

*Another Flame* ass den éischten Album vun der Band. E gouf den 8. Dezember 2018 an der Kulturfabrik virgestallt an ass e weideren Hommage un de Leonard Cohen, deem säi lescht Buch viru sengem Doud 2016 den Titel *The Flame* hat. Den Album gouf an de Linster Studios opgeholl a krut gutt Kriticken. Den Extrait *Broken* gouf als Single ausgekoppelt. 2019 koum och nach eng weider Single eraus, *Lost*, déi net um Album ass. Fir béid Lidder gouf e Museksvideo gedréint.

Virun der COVID-19-Pandemie hu Go By Brooks tëschent 25 a 35 Concerte pro Joer gespillt.

Am Summer 2020 hu Go By Brooks d'Lidd *How to Sing to a Man* verëffentlecht an duerno e Live-Album vun engem Concert am Kulturzentrum Aalt Stadhaus opgeholl, am Kader vun der Soirée "The Stage is Hers", bei där mam Fernanda Stange a Ptolemea zwou weider Sängerinnen opgetruede sinn. Wéinst de Coronarestriktioune duerften nëmmen 30 Lei am Publikum sëtzen.

Am Mäerz 2022 huet d'Lidd *All We Are* der Grupp hiren zweete Studioalbum *This Is Her War*, deen de 6. Mee op de Maart koum, ugekënnergt. E gouf vum Tom Gatti gemëscht a vum Gert Van Hoof gemastert.

D'Sängerin Laetitia Koener an de Gittarist Nicolas Palumbo si bestuet.

## Diskografie
### Albumen
* 2018: *Another Flame*
* 2022: *This Is Her War*

### EPen
* 2015: *Rivers*
* 2016: *Oceans*
* 2021: *Live at Aalt Stadhaus*

### Singelen

* 2014: *Streets of Paris*
* 2016: *Phoenix*
* 2018: *Broken*
* 2019: *Lost*
* 2020: *How to Sing to a Man*
* 2022: *All We Are*

## Um Spaweck
* Profil op Facebook an Instagram
* Diskografie op Rate Your Music a Bandcamp
* Videografie op YouTube
Kinoler

**Kinoler** ass den Numm vun engem Kino, deen am Dezember 2018 zu Koler opgoung.

De Sall, gouf am fréiere Pompjeesschapp ageriicht, an ass Deel vum Komplex "Duerfzenter", zu deem och e Festsall an der fréierer Schoul gehéirt. En huet 46 Sëtzplazen, déi online vun doheem aus reservéiert kënne ginn.

De Kino gëtt vun enger 20 fräiwëllege Filmamateure vum Veräin *Koler Bierger* bedriwwen.

## Kuckt och
* Lëscht vun de Lëtzebuerger Kinoen

## Um Spaweck
* Websäit vum Kinoler
Ciné Starlight

De **Ciné Starlight** ass e Kino zu Diddeleng.

En ass am Gebai vum Centre national de l'audiovisuel a gouf mat deem 2007 a Betrib geholl.

De Ciné Starlight besteet aus zwéi Säll, engem mat 50 an engem mat 144 Sëtzplätzen.

## Kuckt och
* Lëscht vun de Lëtzebuerger Kinoen
Ingeborg Bachmann - Reise in die Wüste

**Ingeborg Bachmann - Reise in die Wüste** ass en éisträichesch-schwäizeresch-lëtzebuergesche Film vun der Margarethe von Trotta, deen den 19. Februar 2023 an der offizieller Selektioun vun de Filmfestspiller zu Berlin seng Avant-Première hat. Et ass eng Filmbiographie iwwer d'Schrëftstellerin Ingeborg Bachmann (gespillt vun der Vicky Krieps) an där hir Bezéiung zum Max Frisch.

E koum am Oktober 2023 an Däitschland an d'Kinoen.

## Ëm wat geet et am Fim?
De Film erzielt vum Liewe vun der éisträichescher Schrëftstellerin Ingeborg Bachmann, déi zu Berlin, Zürich a Roum gelieft huet. En thematiséiert ënner anerem hir Relatioun mam Max Frisch, hir Rees an Egypten, souwéi hir radikal Texter a Liesungen. De Motto vun hirer Literatur wéi vun hirem Liewe war: "Et kann een dem Mënsch d'Wourecht zoumudden".

## Produktioun
De Film gouf tëscht dem 28. Mäerz 2022 an dem 6. Juni 2022 zu Wien, Roum, Zürich a Lëtzebuerg (Studioopnamen am Filmland) gedréint.

## Literatur

## Um Spaweck

* Offiziell Websäit bei polyfilm.at
* Fiche op der Websäit vum Éisträichesche Filminstitut
* Berlinale-Profil
Schuster

**Schuster** ass een am däitschsproochege Raum (a ronderëm) geleefege Familljennumm. E kënnt vum Beruff Schouster.

Ënner de Leit mat deem Familljennumm sinn:
* Jean-Pierre Schuster (?-1963), lëtzebuergesche Lokalpolitiker:
* Jemp Schuster (* 1948), lëtzebuergeschen Auteur, Kabarettist, Theaterregisseur a fréiere Sportsenseignant;
* Klaus-Dieter Schuster (* 20. Joerhonnert), fréieren däitschen Handballtrainer a -spiller;
* Pascal Schuster (* 1969), lëtzebuergeschen Handballspiller;
* Harold D. Schuster (1902–1986), US-amerikanesche Filmediteur a Filmregisseur;
* Paul Schuster Taylor (1895–1984), US-amerikanesche Sozialwëssenschaftler.

## Kuck och
* Schumacher

## An anere Sproochen
* Shoemaker
Shoemaker

**Shoemaker** ass, am engleschsproochege Raum a ronderëm, e geleefege Familljennumm. E kënnt vum Beruff Schouster. 

Ënner de Leit mat deem Familljennumm sinn:
* Carolyn Shoemaker (1929–2021), US-amerikanesch Astronomin;
* Eugene Shoemaker (1928–1997), US-amerikanesche Geolog an Astronom.
## An anere Sproochen
* Schuster
* Schumacher
* Zapatero
Smith

**Smith** ass een am engleschsproochege Raum (a ronderëm) geleefege Familljennumm. E kënnt vum Beruff Schmadd.

Ënner de Leit mat deem Familljennumm sinn:
* Adam Smith (1723–1790), schottesche Moralphilosoph, Opklärer;
* C. Aubrey Smith (1863–1948), englesche Sportler a Schauspiller;
* Carlyle Smith Beals (1899–1979), kanadeschen Astronom;
* George E. Smith (* 1930), US-amerikanesche Physiker;
* Jimmy Smith (1925–2005), US-amerikaneschen Jazzorganist;
* John Smith (Schauspiller) (1931–1995), US-amerikanesche Schauspiller;
* Maggie Smith (1934–2024), englesch Schauspillerin;
* Raymond Smith Dugan (1878–1940), US-amerikaneschen Astronom;
* Will Smith (* 1968), US-amerikanesche Schauspiller, Filmproduzent a Rapper.
## An anere Sproochen
* Schmidt, Schmit, Schmitt, Schmitz, Schmietz
* Faber
* Lefèvre, Lefebre, asw.
Taylor

**Taylor** ass een am engleschsproochege Raum (a ronderëm) geleefege Familljennumm. E kënnt vum Beruff Schneider.

Ënner de Leit mat deem Familljennumm sinn:
* Cecil Taylor (1929–2018), US-amerikaneschen Jazzpianist, Komponist an Dichter;
* Corey Taylor (* 1973), US-amerikanesche Museker;
* Elizabeth Taylor (1932–2011), brittesch-US-amerikanesch Schauspillerin;
* Joan Taylor (1929–2012), US-amerikanesch Schauspillerin;
* Joseph Hooton Taylor Jr. (* 1941), US-amerikaneschen Astrophysiker;
* Maddie Taylor (* 1966), US-amerikanesch Synchronspriecherin, Stand-up-Komikerin;
* Paul Schuster Taylor (1895–1984), US-amerikanesche Sozialwëssenschaftler;
* Robert Taylor (Schauspiller 1911) (1911–1969), US-amerikanesche Schauspiller;
* Rod Taylor (1930–2015), australesche Schauspiller;
* Samuel Taylor Coleridge (1772–1834), engleschen Dichter, Literaturkritiker a Philosoph;
* Zachary Taylor (1784–1850), 12. President vun de Vereenegte Staate vun Amerika.
## An anere Sproochen
* Schneider
Weaver

**Weaver** ass een am engleschsproochege Raum (a ronderëm) geleefege Familljennumm. E kënnt vum Beruff Wiewer. 

Ënner de Leit mat deem Familljennumm sinn:
* Blayne Weaver (* 1976), US-amerikanesche Filmschauspiller, Filmproduzent a Synchronspriecher;
* Fritz Weaver (1926–2016), amerikanesche Schauspiller;
* Sigourney Weaver (* 1949), US-amerikanesch Schauspillerin.
## An anere Sproochen
*Weber
*Tisserand
Hunter (Familljennumm)

**Hunter** ass, am engleschsproochege Raum a ronderëm, e geleefege Familljennumm. E kënnt vum Beruff Jeeër.

Ënner de Leit mat deem Familljennumm sinn:
* Evan Hunter (1926–2005), US-amerikanesche Schrëftsteller an Dréibuchauteur;
* Holly Hunter (* 1958), US-amerikanesch Schauspillerin;
* Jeffrey Hunter (1926–1969), US-amerikanesche Schauspiller;
* Tab Hunter (1931–2018), US-amerikanesche Schauspiller a Popsänger.

## An anere Sproochen
* de: Jäger, Jaeger, Weidman, Weidemannn
* da: Jæger
* fr: Chasseur
* it: Cacciatore
## Kuckt och
*Hunter (Virnumm)
Bauer (Familljennumm)

**Bauer** ass een am däitschsproochege Raum (a ronderëm) geleefege Familljennumm. E kënnt vum Beruff Bauer.

Ënner de Leit mat deem Familljennumm sinn:
* Aloyse Bauer, lëtzebuergesche Buergermeeschter;
* Bernard Bauer (* 1949), lëtzebuergesche Glaser a Glasmoler;
* Christian Bauer (Architekt) (* 1947), lëtzebuergeschen Architekt;
* Corinne Bauer (* 1947), lëtzebuergesch Schrëftstellerin a Kaffisfarmerin;
* Fernand Bauer (1942–2007), lëtzebuergesche Mathematiksprofesser a Schouldirektor;
* Gaston Bauer (1936–1994), fréiere lëtzebuergesche Foussballspiller;
* Georges Bauer (1904–1987), lëtzebuergesche Waasserballspiller;
* Ina Bauer (1941–2014), däitsch Äiskonschtleeferin a Schauspillerin;
* Jean-Pierre Bauer (1888–1964), lëtzebuergesche Politiker an Eisebunner.

## An anere Sproochen
* Farmer
* Paysan
* Contadino
Farmer

**Farmer** ass een am engleschsproochege Raum (a ronderëm) geleefege Familljennumm. E kënnt vum Beruff Bauer. 

Ënner de Leit mat deem Familljennumm sinn:
* John Stinson Farmer (1827-1892), engleschen Eisebunnsingenieur, Matgrënner vun der Firma Saxby & Farmer; 
* Frances Farmer (1913–1970), US-amerikanesch Schauspillerin;
* Mimsy Farmer (* 1945), US-amerikanesch Schauspillerin;
* Mylène Farmer (* 1961), franséisch Sängerin, Songwriterin, Schauspillerin.

## Kuckt och
* Bauer (Familljennumm)
Schultz

**Schultz** ass, am däitschsproochege Raum a ronderëm, e geleefege Familljennumm. E kënnt vum däitsche Begrëff Schultheiß. 

Ënner de Leit mat deem Familljennumm sinn:
* Herman Schultz (1823–1890), schweedeschen Astronom;
* Michael Schultz (* 1938), amerikanesche Filmregisseur a Filmproduzent.

## Kuckt och
* Schulz, Schultze, Schulze, Scholtz, Scholz, Scholtes, asw.
Reinhardt

**Reinhardt** ass, am däitschsproochege Raum a ronderëm, e geleefege Familljennumm, dee vum selwechte Virnumm hierkënnt.

Ënner de Leit mat deem Familljennumm sinn:
* Babik Reinhardt (1944–2001), franséische Gittarist
* David Reinhardt (* 1986), franséischen Jazz-Gittarist
* Django Reinhardt (1910–1953), belsche Gittarist
* Gottfried Reinhardt (1913–1994), éisträichesch-US-amerikanesche Filmproduzent a Filmregisseur
* Joseph Reinhardt (1912–1982), franséischen Jazz-Gittarist
* Lousson Reinhardt (1929–1992), franséischen Jazz-Gittarist
* Schnuckenack Reinhardt (1921–2006), däitschen Zigeiner-Jazzmuseker
Richter

**Richter** ass, am däitschsproochege Raum a ronderëm, e geleefege Familljennumm. E kënnt vum Beruff Riichter. 

Ënner de Leit mat deem Familljennumm sinn:
* Johann Richter, eng Hellewull vu Persounen dorënner de
** Johann Richter (1537–1616), däitsche Mathematiker, Instrumentebauer an Astronom;
* Ralf Richter (* 1957), däitsche Schauspiller.
Kinnekshaff

De **Kinnekshaff** (lokal *Kinnikshaff*) ass e Lieu-dit an an der Gemeng Groussbus-Wal.

Et handelt sech hautdesdaags haaptsächlech ëm eng Strooss (*Rue Kinnikshaff*), déi vun der Waler Kierch aus fir d'éischt no Weste fortgeet an dann no Norden dréint, bis se zu Gréiwels an d'Waler Strooss iwwergeet. De Flouer ronderëm d'Strooss heescht och *Kinnekshaff*.

## Geschicht
Den Numm vum Lieu-dit kënnt vun engem gewëssen Här *Leroy*, dee sech géint 1830 an der Géigend néiergelooss hat.

Virum 1. September 2023 huet de Kinnekshaff zu der  Gemeng Wal gehéiert, déi du mat der Gemeng Groussbus zu der neier Gemeng Groussbus-Wal fusionéiert huet.

## Um Spaweck

## Kuckt och
Denise Clair

D**'Denise Clair**, gebuer als *Denise Couade* den 8. Juli 1916 zu Paräis, an och do gestuerwen de 16. November 1970, war eng franséisch Schauspillerin.

## Filmographie
### Kino
* 1947: *[[Dédée d'Anvers]]* - Regie: Yves Allégret - Haaptacteuren: Bernard Blier, Simone Signoret
* 1951: *[[Tapage nocturne (Film 1951)|Tapage nocturne]]* - Regie: Marc-Gilbert Sauvajon - Haaptacteuren: Simone Renant, Raymond Rouleau, Yves Vincent
* 1952: *[[La minute de vérité]]* - Regie: Jean Delannoy - Haaptacteuren: Michèle Morgan, Jean Gabin, Walter Chiari
* 1953: *[[Touchez pas au grisbi]]* - Regie: Jacques Becker - Haaptacteuren: Jean Gabin, René Dary, Dora Doll
* 1958: *[[Maigret tend un piège (Film)|Maigret tend un piège]]* - Regie: Jean Delannoy - Haaptacteuren: Jean Gabin, Annie Girardot, Jean Desailly
* 1958: *[[Du rififi chez les femmes]]* - Regie: Alex Joffé - Haaptacteuren: Nadja Tiller, Robert Hossein, Roger Hanin
* 1958: *[[Philippe (Film)|Philippe]]* - Regie: Edouard Molinaro - Haaptacteuren: Loleh Bellon, Georges Poujouly
### Televisioun
* 1964: *Les cinq dernières minutes* - (TV-Serie) - (1 Episod)
* 1965: *Les jeunes années* - (TV-Serie) - (1 Episod)
* 1965-1966: *Les saintes chéries*- (TV-Serie) - (5 Episoden)
* 1966: *Vive la vie* - (TV-Serie) - (1 Episod)
* 1967: *Allô police* - (TV-Serie) - (1 Episod)

## Um Spaweck
Wark

**Wark** ass ë. a.:
* de franséischen an den däitschen Numm vun enger lëtzebuergescher Baach, kuckt: Waark.
* de Familljennumm vu follgende Persounen:
** Colette Wark-Hoffmann (1927-2015), lëtzebuergesch Sängerin a Kabarettistin.
** Fernand Wark (1916-1994), lëtzebuergesche Sänger, Kabarettist a Schauspiller.
** Nikolaus Wark (1881-??), lëtzebuergesche Metallurgist an Enseignant.
Generol

E **Generol** ass en Offizéier, deen an engem héije militäresche Grad ass, normalerweis an der Arméi oder an der Loftwaff. Genereel sinn am Allgemenge Kommandante vu groussen Truppeverbänn an der Mindestgréisst vun enger Brigad oder Divisioun.

Admirol ass den entspriechende Grad an enger Marinn.

Normalerweis huet eng Arméi méi wéi ee Generol.

## Kuckt och
* Kommandante vun der Lëtzebuerger Arméi
* Militärwiesen

## Um Spaweck
Pont Jacques-Gabriel

D**'Jacques-Gabriel-Bréck** (***Pont Jacques-Gabriel***) ass eng Bréck iwwer d'Loire zu Blois, am Departement Loir-et-Cher. Si verbënnt den Zentrum vun der Stad mat der Avenue Wilson um südlechen Uwänner vun der Loire, an ass weiderhin e wichtegen Iwwergang iwwer de Floss zu Blois.

## Beschreiwung
De *Pont Jacques-Gabriel* ass eng stenge Boubréck, déi 283 m laang a 15 m breet ass. Si huet 11 Ronnbéi, déi eng ënnerschidlech Spanwäit hunn. De gréisste vun de Béi, deen an der Mëtt, huet eng vun 26,30 m. Och d'Peiler sinn ënnerschiddlech déck, tëscht 4,85 m a 6,82 m. Den Tablier huet deemno och säin héchste Punkt um mëttelse Bou, wou och e 14,6 m héijen Obelisk steet.

D'Nationalstrooss 156 geet iwwer dës Bréck.

## Geschicht
Nodeems déi mëttelalterlech Bréck 1716 zerstéiert gi war, hunn d'Aarbechten fir de Bau vun der haiteger Bréck ënner dem Louis XIV. sengem Architekt Jacques Gabriel ugefaangen. 1724 waren se fäerdeg. Et ass déi lescht Loire-Bréck, déi zu der Mëtt hin däitlech biergop geet; déi méi spéit gebaute goufe méiglechst flaach gehalen.

Am Laf vun der Geschicht gouf deen een oder anere Bou zerstéiert an nees opgebaut, fir d'Lescht am Laf vum Zweete Weltkrich.

## Um Spaweck

* Le pont Jacques Gabriel à Blois op Petit-Patrimoine.com
Blois

**Blois** ass eng franséisch Gemeng a Stad am Departement Loir-et-Cher an der Regioun Centre-Val de Loire. Et ass d'Prefktur vum Departement.

Se läit op der Loire, op hallwem Wee tëscht Orléans an Tours, an der natierlecher Regioun vun der Beauce.
## Geographie
### Nopeschgemengen

## Geschicht
Am Mëttelalter war Blois d'Haaptstad vun der Grofschaft Blois, déi vun 832 bis 1498 bestanen huet, ier se en Deel vum Kinneklechen Domaine gouf. De Grof Louis II. vun Orléans gouf nämlech zum Kinnek Louis XII. vu Frankräich gekréint, an d'Schlass vu Blois war an der Renaissancezäit, vu 1498 bis 1589, d'offiziell Residenz vun de franséische Kinneken, ier s'op Paräis verluecht gouf.

Dono huet, vu 1617 bis 1619 d'Marie de Médicis, d'Fra vum Kinnek Henri IV. am Schlass gewunnt. Kuerz dono huet de Louis XIII. et sengem Brudder Gaston vun Orléans geschenkt, deen do bis zu sengem Doud, 1660, gelieft huet. Duerno huet de Louis XIV. et sengem Bruder Philippe vun Orléans geschenkt.

Am 20. Joerhonnert goufe wärend dem Zweete Weltkrich Deeler vun der Alstad a vum Garer Quartier vu Blois duerch Bommen zerstéiert.

## Biller


Fichier:Blois - facade des Loges Blois France.jpg|Schlass vu Blois, Aile François Ier, façade des Loges
Fichier:France Loir-et-Cher Blois Hotel de ville 01.JPG|Stadhaus.
Fichier:France Loir-et-Cher Blois Jardin Eveche 01.JPG|Bëschofsgaart.
Fichier:Rue des Papegaults and Petit Degres Saint-Louis in Blois.jpg|R des Papegaults a Rue Petit Degres Saint-Louis.
Bridge of Jacques-Gabriel in Blois 02.jpg|Pont Jacques-Gabriel.


* Pont Jacques-Gabriel

## Um Spaweck
Mil Jung

Den **Emile "Mil" Jung**, gebuer den 21. Juni 1946, a gestuerwen den 12. Februar 2023, war e lëtzebuergesche Liichtathleet a Staatsbeamten.

Berufflech war hien ë.&nbsp;a. héije Conseiller am Educatiounsministère a bis 1997 Direkter vum *Service Information et Presse* vum Staatsministère.

Als Leefer huet hien 1969 de Landesrekord iwwer 400 Meter mat 47,4 Sekonnen opgestallt, deen iwwer säin Doud eraus ongeschloe blouf. Hie war och eelef Joer laang President vun der Fédération luxembourgeoise d'athlétisme (FLA).

Hie war de Brudder vum André Jung.

## Um Spaweck
* Pierre Gricius: "Ein Leben wie ein 400-Meter-Lauf." Noruff op wort.lu, 17.02.2023.
Tony Marshall

Den **Tony Marshall**, gebuer den 3. Februar 1938 als *Herbert Anton Bloeth* zu Baden-Baden, dono mam biergerlechen Numm *Herbert Anton Hilger*, an och do de 16. Februar 2023 gestuerwen, war en däitsche Schlagersänger an Tëleesmoderator. 

Hien hat eng Formatioun als Operesänger, ma gouf virun allem 1971 duerch säin Hit *Schöne Maid* bekannt. An de Joerzéngten dono huet hie ronn 20 Millioune Placken resp. CDe verkaaft, dat mat Stëmmungs- oder Fueslidder wéi *Komm gib mir deine Hand* (1971), *Ich fang' für euch den Sonnenschein* (1972), *Bora Bora* (1978) oder *Auf der Straße nach Süden* (1978).

Hien huet an aacht Sprooche gesongen an huet nieft dem Piano nach weider véier Instrumenter gespillt.

## Um Spaweck
Larry Valvasori

De **Larry Valvasori**, gebuer den 30. Mee 1996, ass e lëtzebuergesche Vëlossportler.

Nodeems en am Ufank beim VV Tooltime Préizerdaul gefuer ass, ass de Larry Valvasori wärend 4 Saisonen (vun 2015 bis 2018) am Trikot vum Team Differdange - Losch gefuer. Dono war hien an Éisträich beim Team Vorarlberg Santic ënnerwee.

No e puer Joer mat Knéiproblemer ass hien an de Joren 2021 an 2022 a Frankräich op Amateurniveau gefuer, fir d'éischt beim AC Bisontine, engem Club aus der franséischer Nationale 1, an du beim VC Villefranche Beaujolais. Nodeems bei him an der Saison 2022 erëm Top-10-Resultater méiglech waren (2. beim Grand Prix de Tourteron, 5. bei de Quatre Jours des As-en-Provence a 6. vum Tour du Pays Roannais), gouf hie fir d'Saison 2023 bei der Kontinentalequipe Nice Métropole Côte d'Azur engagéiert.

## Palmarès
### 2014
* 4. bei de Landesmeeschterschaften am Contre-la-montre (Juniors)

### 2015
* 3. bei de Landesmeeschterschaften am Contre-la-montre (Espoirs)
* 3. bei de Landesmeeschterschaften op der Strooss (Espoirs)

### 2021
* 1. bei de Landesmeeschterschaften op der Strooss (Elite ouni Kontrakt)
* 3. bei de Landesmeeschterschaften am Contre-la-montre (Elite ouni Kontrakt)
### 2022
* 2. bei de Landesmeeschterschaften op der Strooss (Elite ouni Kontrakt)
* 2. beim Grand Prix de Tourteron
* 5. bei de Quatre Jours des As-en-Provence
* 6. vum Tour du Pays Roannais
### 2023
### 2024
* 1. vun der La Durtorccha
### 2025
* Landesmeeschter op der Strooss (Elite ouni Kontrakt)
* 1. vun der La Durtorccha

## Quellen
* Larry Valvasori sucht sein Glück an der Côte d'Azur, in Luxemburger Wort v. 17.02.2023 (on-line).
* ProCyclingStats: https://www.procyclingstats.com/rider/larry-valvasori
Quatre Jours des As-en-Provence

D**'Quatre Jours des As-en-Provence** ass eng franséisch Vëloscourse, déi am August an de Bouches-du-Rhône an der Regioun Provence-Alpes-Côte d'Azur gefuer gëtt.

Se gëtt vun der *Association cycliste des As-en-Provence* organiséiert an ass um nationale Kalenner vun der FFC agedroen.

## Palmarès

|-
| 2009 
|  Pim Ligthart 
|  Alo Jakin 
|  Nicolas Boisson
|-
| 2010 
|  Yohan Cauquil 
|  Thomas Lebas 
|  Romain Ramier
|-
| 2011
|  Émilien Viennet 
|  Kévin Pigaglio 
|  Benjamin Le Roscouët
|-
| 2012 
|  Sébastien Reichenbach 
|  Pierre Bonnet 
|  Quentin Bernier
|-
| 2013 
|  Jarno Gmelich 
|  Jules Pijourlet 
|  Adrien Bonnefoy
|-
| 2014 
|  Julien Bernard 
|  Mathieu Delarozière 
|  Julien Loubet
|-
| 2015 
|  Renaud Pioline 
|  Pierre Bonnet 
|  Florian Dumourier
|-
| 2016
|  Karl Patrick Lauk 
|  Maxime Roger 
|  Paul Sauvage
|-
| 2017
|  Karl Patrick Lauk 
|  Sébastien Fournet-Fayard 
|  Romain Guillot
|-
| 2018 
|  Romain Campistrous 
|  Arnaud Pfrimmer
|  Pierre Bonnet
|-
| 2019
|  Sten Van Gucht 
|  Jérémy Cabot 
|  Rémi Aubert
|-
| 2020
|  Lucas Papillon
|  Théo Degache
|  Romain Chan-Tsin
|-
| 2021
| Karl Patrick Lauk
| Thomas Chassagne
| Tristan Delacroix
|-
| 2022
|  Antoine Debons
|  Siim Kiskonen
|  Alexandre Desroches 
|-
|2023
|colspan=3 align=center|annuléiert
|} 

## Um Spaweck
*
Cholet-Pays de la Loire 2022

Déi **43. [[Cholet-Pays de Loire]]** gouf den 20. Mäerz 2022 gefuer. Se stoung um Kalenner vum UCI Europe Tour 2022 an der Kategorie 1.1. Et war déi zweet Kompetitioun fir d'Coupe de France am Vëlossport 2021.

D'Course gouf vum Italieener Elia Viviani gewonnen.
## Generalklassement
Coupe de France am Vëlossport 2022

Déi 31. Editioun vun der **[[Coupe de France am Vëlossport]]** huet den 31. Januar 2021 mam Grand Prix d'ouverture La Marseillaise ugefaangen a goung den 2. Oktober mam Tour de Vendée op en Enn. Um Programm stoungen déi selwecht Coursse wéi dat Joer virdrun an nei derbäi war d'Mercan'Tour Classic Alpes-Maritimes. 
## Punkteverdeelung
### Individuell

D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.

### Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro. 

## Resultater
Robert Cazala

De **Robert Cazala**, gebuer de 7. Januar 1934 zu Bellocq, a gestuerwen de 17. Februar 2023, war e franséische Vëlossportler.

Hie war vun 1958 bis 1968 professionelle Coureur an der Ekipp Mercier-BP-Hutchinson, wou hie Coequipier vum Raymond Poulidor war. Am Tour de France 1959 hat hie 6 Deeg laang de *[[Gielen Trikot|Maillot jaune]]*, 1960 gouf hien drëtten op der Etappecourse Paris-Nice.